Poésies de Marie de France (Roquefort)/Fable XXIX
# Poésies de Marie de France (Roquefort)/Fable XXIX

### FABLE XXIX.

Jadis avint k’uns Leus erra Par un kemin, si encuntra Une Truie qui preins esteit ; Vers li ala à grant espleit E dist que pès li vient dunner, Or se hastast de porceler ; (Car ses Pourciaus voleit aveir). Cele respunt par grant saveir, Sire, cument me hastereie Tant cum si près de moi vus veie,10 Ne me puis-jeo pas délivrer, Tel hunte ai de vus regarder.

Ne savez mie qui ce munstre Tutes femelles unt grant hunte, S’aucuns Masle les doit tuchier A tel besung, ne aprismier. Adunc s’en vait li Lous mucier, Qui les Porciauz vuleit mengier ; E la Truie s’en est alée Qui par engien s’est délivrée.20

Cest essemple deivent tenir Toutes Fames, è retenir Por seulement leurs cors garir, Ne lessent lor enfanz périr.

* ↑ Romul. Nilant., lib. II, fab. xxi. Lupus et Scrofa parturiens.
* ↑ Pleine, enceinte, grosse d’enfant ; plena ; preigne, pregne, prains, praigne sont les différentes leçons des manuscrits.
* ↑ En marchant très-vite.
* ↑ De mettre bas ses petits.
* ↑ Ni approcher, approximare.
* ↑ Cacher, amicire.
* ↑ Ruse, adresse, ingenium.
* ↑ Suivre.
* ↑ Qant de si près je vous verroie.
* ↑ Que nus malles ne doit tochier.
